इस कमेटी में बीसीसीआई, क्रिकेट एसोसिएशन ऑफ उत्तराखंड और उत्तरांचल क्रिकेट एसोसिएशन के दो-दो सदस्य होंगे। उत्तराखंड क्रिकेट एसोसिएशन, यूनाइटेड क्रिकेट एसोसिएशन और राज्य सरकार की ओर नामित प्रतिनिधि बतौर एक-एक सदस्य कमेटी में शामिल होंगे। यह कमेटी मौजूदा क्रिकेट सत्र के लिए काम करेगी और अगले सत्र से पहले राज्य क्रिकेट की प्रगति की समीक्षा करने के साथ ही एसोसिएशनों के कामकाज का आकलन कर मान्यता को लेकर निर्णय लिया जाएगा। फिलहाल इस कमेटी के माध्यम से राज्य में बीसीसीआई की ओर से क्रिकेट गतिविधियां संचालित कराई जाएंगी। इसमें रणजी में राज्य की टीम का हिस्सा लेना भी तय है।